“QARIYALARNI QADRLASh YILI” DAVLAT DASTURI TOʻGʻRISIDA
(resolution, 2021-02-22)

Keksa fuqarolarga davlat va jamiyat tomonidan diqqat-eʼtibor, gʻamxoʻrlik koʻrsatishni oshirish hamda ularni ijtimoiy muhofaza qilishni, moddiy va maʼnaviy qoʻllab-quvvatlashni yanada kuchaytirish maqsadida va 2002-yil Oʻzbekiston Respublikasida “Qariyalarni qadrlash yili” deb eʼlon qilinganligi munosabati bilan Vazirlar Mahkamasi qaror qiladi: 1. “Qariyalarni qadrlash yili” davlat dasturi ilovaga* muvofiq tasdiqlansin. Dastur: keksalarni qadrlashdan iborat xalqimizga xos asriy anʼanalarni, oilalarda tinchlik va totuvlik, jamiyatda barqarorlik muhitini shakllantirishga ularning qoʻshayotgan munosib hissasini yoritish va targʻib qilishda, ulardan tarbiyaviy maqsadlarda foydalanishda oila, mahalla, jamoat tashkilotlari, ijodiy uyushmalar hamda ommaviy axborot vositalarining rolini oshirishga; keksalarni ijtimoiy muhofaza qilish, ularning pensiya taʼminotini takomillashtirish, tibbiy, sanatoriy-kurort, kommunal-maishiy va transport xizmatlari koʻrsatishni yaxshilash borasidagi chora-tadbirlarni yanada kuchaytirishga; yolgʻiz keksalar, pensionyerlar va nogironlar, urush qatnashchilari va nogironlari toʻgʻrisida gʻamxoʻrlikni kuchaytirishga, ularning dori-darmonlar va ijtimoiy xizmat koʻrsatish bilan taʼminlanishi darajasini oshirishga; jamiyatni tubdan oʻzgartirishda, sogʻlom avlodni tarbiyalashda, boy kasbiy va hayotiy tajribaning, ezgu anʼanalar hamda madaniy qadriyatlarning uzviyligida va ularni yoshlarga yetkazishda keksalarning faol ishtirok etishlarini taʼminlashga; bolalar va yoshlarni ota-onalar hamda keksalarni izzat-hurmat qilish, qadrlash va ular toʻgʻrisida gʻamxoʻrlik qilish ruhida tarbiyalash va taʼlim berish tizimini takomillashtirishga yoʻnaltirilgan. 2. “Qariyalarni qadrlash yili” davlat dasturining ilovada nazarda tutilgan tadbirlari respublika budjeti va mahalliy budjetlarda tasdiqlangan aniq manbalar, bajaruvchilarning mablagʻlari bilan taʼminlanganligi maʼlumot uchun qabul qilinsin. 3. Vazirliklar, idoralar, xoʻjalik tuzilmalari, Hukumatga qarashli boʻlmagan tashkilotlar va jamoat tashkilotlari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, fuqarolarning oʻzini oʻzi boshqarish organlari Davlat dasturining oʻz vaqtida va sifatli bajarilishini, keksa avlodga gʻamxoʻrlik va eʼtiborni kuchaytirishni taʼminlaydigan chora-tadbirlarni ishlab chiqsinlar va amalga oshirsinlar. 4. Oʻzbekiston Respublikasi Vazirlar Mahkamasi komplekslari, vazirliklar, idoralar, uyushmalar, konsernlar, korporatsiyalar va kompaniyalar, xoʻjalik birlashmalari, Qoraqalpogʻiston Respublikasi Vazirlar Kengashi va viloyatlar, shaharlar va tumanlar hokimliklari: “Qariyalarni qadrlash yili” davlat dasturi amalga oshirilishini oʻz majlislarida manfaatdor organlar va tuzilmalarni jalb etgan holda har chorakda koʻrib chiqsinlar; 7. Davlat matbuot qoʻmitasi, “Oʻzteleradio” kompaniyasi, Oʻzbekiston Milliy axborot agentligi, respublika ommaviy axborot vositalari “Qariyalarni qadrlash yili” davlat dasturida nazarda tutilayotgan chora-tadbirlarning roli va ahamiyati keng tushuntirilishini, ularning turli darajalarda amalga oshirilishi va natijalari yoritilishini taʼminlasinlar. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.